قطر بیرلشمیش عرب امیرلیک‌لرینه مخصوص ساواش اوچاغی‌نین اؤلکه‌نین هاوا مکانینی پوزدوغو سببیندن بو اؤلکه‌نی بیرلشمیش میللتللر تشکیلاتی‌نین تهلوکه‌سیزلیک شوراسینا شیکایت ائتدی.
مرکزی قرارگاهی قطرده اولان "الجزیزه" کانالی‌نین خبرینه گؤره، بیر نسخه‌سی‌نین ده بیرلشمیش میللتلر تشکیلاتی‌نین باش کاتیبی آنتونیو گوترشه چات‌دیریلان شیکایت مراجعتینده حادثه‌نین قطرین اوتوریتئسی، سرحد و تورپاق تهلوکه‌سیزلیگی ایله اولوسلار آراسی قانون‌لاری آچیق شکیلده پوزدوغو بیلدیریلدی.
شیکایتده همچنین پوزونتو حال‌لاری‌نین داوام ائدجگی تقدیرده اولوسلار آراسی اساس‌لارا گؤره قانونی حاقینی مدافعه ائده‌رک هاوا مکانینی، سرحد کئچید منطقه‌لرینی و میللی تهلوکه‌سیزلیگینی مدافعه ائتمک اوچون واجیب اولان بوتون تدبیرلری گؤرجگی وورغولاندی.
حادثه‌نین نه زامان باش وئردیگینه دایر معلومات وئریلمه‌ییب.
موضوع باره‌ده بیرلشمیش عرب امیرلیک لریندن هله ده آچیقلاما یاییلماییب.
سرحد پوزونتوسونون قطر ایله بیر سیرا عرب اؤلکه‌لری آراسیندا بحران باشلادیغین‌دان بری‌دیر ایلک دفعه یارانماسی دقت چکیر.
